סרפיקו

סרפיקו (באנגלית: Serpico) הוא סרט קולנוע משנת 1973 בבימויו של סידני לומט ובכיכובו של אל פצ'ינו, המתאר את סיפור חייו של פרנק סרפיקו, שוטר במשטרת ניו יורק, שנלחם בשחיתות ובתופעת לקיחת השוחד במשטרה בשלהי שנות ה-60 ותחילת שנות ה-70 של המאה ה-20.

עלילה 
הדמות הראשית בסרט היא פרנק סרפיקו, המצטיין בעבודתו, כשוטר במשטרת ניו יורק. סרפיקו הופך לשוטר סמוי, וכך מגלה הרגלי שחיתות בקרב עמיתיו לעבודה. לאחר שהוא מבין את עומק התופעה, מחליט סרפיקו לחשוף את מה שהוא ראה, אך הוא מאוים ומוטרד על ידי עמיתיו השוטרים. המאבק שלו מוביל למריבות פנימיות בתוך המשטרה, בעיות במערכות היחסים האישיות שלו, ואיומים על חייו. לאחר שנורה, ב-3 בפברואר 1971, הוא מעיד בפני ועדת קנאפ (ועדה אשר חקרה את השחיתות בעיר בשנים 1970 - 1972). הוא מקבל מדליה וקצבת נכות. לאחר מכן, הוא מהגר לשווייץ.

רווחים וביקורות 
תקציבו של הסרט היה צנוע יחסית - 2 - 3 מיליון דולר, אך הסרט הצליח מסחרית. הוא הכניס בקופות סכום כולל של 29,800,000 דולר, מה שהופך אותו לסרט ה-12 בהצלחתו בשנת 1973.

הסרט קיבל דירוג של 90% באתר Rotten Tomatoes.

קישורים חיצוניים

ערכים שבהם תבנית בריטניקה אינה מתאימה
סרטי 1973
סרטי פשע אמריקאיים
סרטי משטרה אמריקאיים
סרטים אמריקאיים המבוססים על סיפור אמיתי
סרטי קולומביה
משטרת העיר ניו יורק
סרטי אל פצ'ינו